open-index/open-wikipedia-markdown huggingface dataset:
Mellupīte (Pļavupes pieteka)

**Mellupīte** (arī **Mellupu grāvis**) ir Pļavupes kreisā krasta pieteka Talsu novadā.

Izteka - pie Strīķciema. Tek austrumu virzienā. Ietek Pļavupē augšpus Jādekšām. Mellupīti nešķērso valsts autoceļi.

## Atsauces
Tunvīrs Mohjudins Džillani

**Tunvīrs Mohjudins Džillani** (; dzimis  Lahorā) ir Pakistānas nacionālais meistars šahā.

## Biogrāfija
Trīskārtējs Pakistānas šaha čempionātu uzvarētājs (1991, 2004, 2006). 2009. gadā Ņūdelī Pasaules šaha čempiona nosaukuma izcīņas cikla Āzijas zonas turnīrā ieņēmis 8. vietu. Pārstāvējis Pakistānas komandu Pasaules šaha olimpiādēs, kurās piedalījies 5 reizes (1992, 2000, 2004-2006, 2010). Individuālajā vērtējumā izcīnījis zelta (2006) medaļu.

## Atsauces

## Ārējās saites
Pelčupe (Engures ezera pieteka)

**Pelčupe** (arī **Peļčupe**, **Ķūļciema poldera apvadgrāvis**, lejtecē - **Jaunais grāvis**) ir Engures ezerā ietekoša ūdenstece Talsu novadā. 

Augštecē tek dienvidu virzienā, pie Zusilkantes pagriežoties uz austrumiem-ziemeļaustrumiem. Ietek Engures ezerā pie Krievragciema. Pelčupi šķērso valsts autoceļš V1401 (Stende–Lauciene–Mērsrags).

## Atsauces
Vecā Pelčupe

**Vecā Pelčupe** (arī **Pelčupe**, **Peļčupe**) ir Engures ezerā ietekoša ūdenstece Talsu novadā.

Izteka – pie Zusilkantes. Tek austrumu virzienā. Ietek Engures ezera Ķūļdrogas līcī. Veco Pelčupi šķērso valsts autoceļš V1401 (Stende–Lauciene–Mērsrags), netālu no tās atrodas Ķūļciems.

## Atsauces
Dragiša Blagojevičs

**Dragiša Blagojevičs** (; dzimis  Tuzlā) ir Melnkalnes starptautiskais lielmeistars šahā (2004).

## Biogrāfija
Pirmos panākumus starptautiskajos šaha turnīros guvis 1980. gadu beigās un 1990. gadu sākumā. 1988. gadā dalījis 2. vietu starptautiskajā šaha turnīrā Prāgā. 1990. gadā uzvarējis starptautiskajā šaha turnīrā Tuzlā, bet 1991. gadā dalījis 4. vietu Dienvidslāvijas šaha čempionātā. 1996. gadā Podgoricā izcīnījis 2. vietu Melnkalnes šaha čempionātā, bet vēlākajos gados piecas reizes kļuvis par Melnkalnes šaha čempionāta uzvarētāju (2000, 2002, 2003, 2005, 2007). 2002. gadā dalījis 2. vietu Dienvidslāvijas šaha čempionātā. 2004. gadā ieņēmis 2. vietu starptautiskajā šaha turnīrā Zenicā. 2005. gadā dalījis 2. vietu starptautiskajā šaha turnīrā Melnkalnes pilsētā Bijelo Poļe.

Pārstāvējis Melnkalnes komandu lielākajos komandu šaha turnīros:
* Pasaules šaha olimpiādēs piedalījies 6 reizes (2008-2018). Individuālajā vērtējumā izcīnījis zelta (2008) medaļu;
* Eiropas komandu šaha čempionātos piedalījies 7 reizes (2007-2019).

Par panākumiem turnīros FIDE 1988. gadā Blagojevičam piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.

## Personīgā dzīve
Viņa meita Tijana (dzimusi 1997) arī ir veiksmīga šahiste, kura startē Serbijas izlases rindās.

## Atsauces

## Ārējās saites
Novāliss

Brīvkungs **Georgs Filips Frīdrihs fon Hardenbergs** (, plašāk pazīstams pēc pseidonīma **Novāliss** (*Novalis*); dzimis , miris ) bija agrīnā romantisma vācu rakstnieks, filozofs, mistiķis un filozofs 18. gadsimta beigās. Būtiski ietekmējis romantisma attīstību.

No 1790. līdz 1794. gadam studēja tiesības Jēnā, Leipcigā un Vitenbergā, kur bija pazīstams ar tā laika vadošajiem domātājiem, kā arī iepazinās ar Fihtes un Kanta idejām. 1794. gadā Novāliss iemīlējās tolaik 12 gadus vecajā Sofijā fon Kūnā un 1795. gadā viņi saderinājās. Sofijas nāve 1797. gadā smagi ietekmēja Novālisu, kurš Sofijai veltīja dzejojumu "Himnas naktij" (*Hymnen an die Nacht*). 1797. gadā Novālis devās mācīties uz Freibergas Kalnu akadēmiju, bet 1799. gadā kļuva par kalnu inspektoru Veisenfelsā, kur miris no tuberkulozes 1801. gadā.

## Ārējās saites
Dmitrijs Jakovenko

**Dmitrijs Jakovenko** (; dzimis  Omskā) ir Krievijas starptautiskais lielmeistars šahā (2001).

## Biogrāfija
Šahu sācis spēlēt trīs gadu vecumā. 1999. gadā kļuvis par Pasaules junioru šaha čempionāta sudraba medaļas laureātu U16 vecuma grupā. 2001. gadā uzvarējis Pasaules junioru šaha čempionātā U18 vecuma grupā. 2002. gadā dalījis pirmo vietu starptautiskajā šaha turnīrā Pardubicē. 2005. gadā uzvarējis Monreālas starptautiskajā šaha turnīrā. 2006. gadā dalījis pirmo vietu Maskavas pilsētas šaha čempionātā. Divus gadus pēc kārtas uzvarējis Eiropas šaha klubu kausa izcīņā Tomskas šaha kluba *Tomsk-400* sastāvā (2005, 2006). 2007. gadā Drēzdenē izcīnījis bronzas medaļu Eiropas individuālajā šaha čempionātā un Hantimansijskā iekļuvis Pasaules šaha kausa izcīņas 5. kārtā. Trīs reizes uzvarējis Pojkovas (Hantu-mansu autonomais apvidus-Jugra) starptautiskajā šaha turnīrā (2007, 2008, 2012). 2012. gadā Plovdivā uzvarējis Eiropas individuālajā šaha čempionātā. 2013. gadā uzvarējis Krievijas šaha kausa izcīņā. Daudzkārtējais Krievijas šaha čempionātu finālu dalībnieks, kuros izcīnījis 5 sudraba medaļas (2005, 2006, 2007, 2014, 2018). 2019. gada augustā Iževskā ieņēmis 12. vietu Krievijas vīriešu šaha čempionāta superfinālā.

Sekmīgi pārstāvējis Krievijas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2008-2012, 2018). Komandu vērtējumā izcīnījis sudraba (2012) un bronzas (2018) medaļas. Individuālajā vērtējumā izcīnījis 2 zelta (2008, 2012) medaļas;
* Eiropas komandu šaha čempionātos piedalījies 3 reizes (2007-2009, 2015). Komandu vērtējumā izcīnījis 2 zelta (2007, 2015) un sudraba (2009) medaļu. Individuālajā vērtējumā izcīnījis 2 zelta (2007, 2015) medaļas;
* Pasaules komandu šaha čempionātā piedalījies 2 reizes (2010, 2015). Komandu vērtējumā izcīnījis zelta (2010) medaļu.

Par panākumiem turnīros FIDE 1998. gadā Jakovenko piešķīrusi starptautiskā meistara (IM), bet 2001. gadā - starptautiskā lielmeistara (GM) nosaukumu.

## Atsauces

## Ārējās saites
Natālija Zdebska

**Natālija Zdebska** (; dzimusi  Horļivkā) ir Ukrainas starptautiskā lielmeistare šahā (2004).

## Biogrāfija
Vairākkārt pārstāvējusi Ukrainu Pasaules un Eiropas jauniešu šaha čempionātos dažādās vecuma grupās, kuros izcīnījusi trīs medaļas: 2000. gadā bronzu Eiropas jauniešu šaha čempionātā U14 vecuma grupā, 2001. gadā bronzu Eiropas jauniešu šaha čempionātā U16 vecuma grupā un 2003. gadā sudrabu Pasaules jauniešu šaha čempionātā U18 vecuma grupā.

Daudzu starptautisko šaha turnīru uzvarētāja, tajā skaitā uzvarējusi vai dalījusi pirmo vietu Sevastopolē (2000), Harkivā (2003), Ludmilas Rudenko memoriālā Sanktpēterburgā (2005), Kišiņevā (2005), Jeļizavetas Bikovas memoriālā Vladimirā (2006, 2007). Divas reizes izcīnījusi medaļas Ukrainas sieviešu šaha čempionātos: 2005. gadā Aluštā sudrabu un 2006. gadā Odesā bronzu.

Pārstāvējusi Ukrainas komandu lielākajos komandu šaha turnīros:
* Pasaules šaha olimpiādē piedalījusies 2008. gadā. Komandu vērtējumā izcīnījusi sudraba medaļu, bet individuālajā vērtējumā izcīnījusi zelta medaļu;
* Eiropas komandu šaha čempionātā piedalījusies 2009. gadā. Komandu vērtējumā izcīnījusi bronzas medaļu;
* Pasaules komandu šaha čempionātā piedalījusies 2009. gadā. Gan komandu, gan individuālajā vērtējumā izcīnījusi bronzas medaļas.

Par panākumiem turnīros FIDE 2002. gadā Zdebskai piešķīra starptautiskās meistares (WIM), bet 2004. gadā - starptautiskās lielmeistares (WGM) nosaukumu.

Kopš 2011. gada šaha turnīros piedalās reti.

## Personīgā dzīve
2009. gadā apprecējusies ar Ukrainas šaha lielmeistaru Juriju Drozdovski.

## Atsauces

## Ārējās saites
Tigrans Petrosjans (1984)

**Tigrans Petrosjans** (; dzimis  Erevānā) ir Armēnijas starptautiskais lielmeistars šahā (2004).

## Biogrāfija
Vairākkārt pārstāvējis Armēniju Eiropas un Pasaules junioru šaha čempionātos. Lielāko panākumu guvis 2004. gadā Kočinā, kad uzvarējis Pasaules junioru šaha čempionātā U20 vecuma grupā. 2003. gadā dalījis otro vietu Batumi starptautiskajā šaha turnīrā. 2004. gadā uzvarējis starptautiskajos šaha turnīros Beirūtā un Isfahānā. 2005. gadā dalījis pirmās vietas starptautiskajos šaha turnīros Teherānā un Lozannā. 2006. gadā uzvarējis starptautiskajos šaha turnīros Lionā un Dubaijā. 2007. gadā Erevānā izcīnījis Armēnijas šaha čempionāta bronzas medaļu un uzvarējis starptautiskajā šaha turnīrā Kolkatā. 2008. gadā dalījis pirmo vietu starptautiskajā šaha turnīrā Ilinoisā. 2011. gadā uzvarējis Taškentas starptautiskajā šaha turnīrā. 2014. gadā uzvarējis Migela Naidorfa memoriālā Varšavā un dalījis pirmo vietu starptautiskajā šaha turnīrā Abū Dabī.

Pārstāvējis Armēnijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2008, 2012). Komandu vērtējumā izcīnījis 2 zelta (2008, 2012) medaļas;
* Eiropas komandu šaha čempionātos piedalījies 2 reizes (2009, 2013). Individuālajā vērtējumā izcīnījis sudraba (2009) medaļu;
* Pasaules komandu šaha čempionātā piedalījies 2 reizes (2010, 2013).

Par panākumiem turnīros FIDE 2003. gadā Petrosjanam piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.

## Atsauces

## Ārējās saites
Joanna Majdana-Gajevska

**Joanna Majdana-Gajevska** (; dzimusi kā **Majdana**  Košalinā) ir Polijas starptautiskā lielmeistare šahā (2009).

## Biogrāfija
Daudzkārtēja Polijas junioru šaha čempionātu laureāte, tajā skaitā uzvarējusi 2002. gadā U14 vecuma grupā, 2004. gadā U16 un U20 vecuma grupās, 2006. un 2008. gadā U20 vecuma grupā. Pārstāvējusi savu valsti Pasaules junioru šaha čempionātos, kuros 2002. gadā izcīnījusi bronzas medaļu U14 vecuma grupā, 2004. gadā izcīnījusi sudraba medaļu U16 vecuma grupā un 2005. gadā izcīnījusi bronzas medaļu U18 vecuma grupā.

Polijas sieviešu šaha čempionātos izcīnījusi 2 sudraba (2008, 2012) un bronzas (2009) medaļas. 2013. gadā Vroclavā dalījusi pirmo vietu Kristīnas Radzikovskas memoriālā. 2020. gada augustā izcīnījusi bronzas medaļu Polijas sieviešu šaha čempionātā. 2021. gada maijā Bidgoščā ierindojusies 4. vietā Polijas sieviešu šaha čempionātā.

Pārstāvējusi Polijas komandu lielākajos komandu šaha turnīros:
* Pasaules šaha olimpiādē piedalījusies 3 reizes (2006-2010). Individuālajā vērtējumā izcīnījusi zelta (2008) medaļu;
* Eiropas komandu šaha čempionātā piedalījusies 4 reizes (2009-2015). Komandu vērtējumā izcīnījusi sudraba (2011) un bronzas (2013) medaļas. Individuālajā vērtējumā izcīnījusi 2 zelta (2009, 2014) medaļas;
* Pasaules komandu šaha čempionātā piedalījusies 2009. gadā. Individuālajā vērtējumā izcīnījusi sudraba medaļu.

Par panākumiem turnīros FIDE 2005. gadā Majdanai-Gajevskai piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu.

## Atsauces

## Ārējās saites
Tigrans Petrosjans

**Tigrans Petrosjans** var būt:
* Tigrans Petrosjans (1929-1984) — armēņu padomju šahists
* Tigrans Petrosjans (1984) — armēņu šahists
Kalifornijas trusis

**Kalifornijas trusis** (*Sylvilagus bachmani*) ir zīdītāju klases (*Mammalia*) zaķu dzimtas (*Leporidae*) dzīvnieks, kas pieder pie baltastes trušu ģints (*Sylvilagus*). Tā ir vienīgā suga *Microlagus* apakšģintī.

Kalifornijas truši ir sastopami rietumu piekrastes rajonos ASV: Oregonā uz dienvidiem no Kolumbijas upes, Kalifornijā, kā arī Meksikas Kalifornijas pussalā.

Kalifornijas trusis ir mazāks par citiem trušiem. Atšķirībā no citiem apakšā tā aste ir pelēka, nevis balta.

## Ārējās saites
Polārzaķis

**Polārzaķis** (*Lepus arcticus*) ir zaķu dzimtas (*Leporidae*) suga, kas pielāgojusies polāriem un kalnu apgabaliem. Tai ir 4 pasugas. Dabīgais izplatības areāls aptver Grenlandi un Kanādas ziemeļus.

Polārzaķis skarbiem apstākļiem ir pielāgojies ar īsākām ausīm un ekstremitātēm, kā arī biezāku vilnu un 20% vairāk tauku nekā citiem zaķiem. Tas rok bedres sniegā, lai uzturētos siltumā un gulētu.

## Atsauces

## Ārējās saites
Sudoku matemātika

[thumb|Sudoku mīkla ar [Pārneses simetrija|pārneses simetriju]]
**[[Sudoku]]** mīklas ir daļēji aizpildīts rindu-kolonnu režģis, kas sadalīts n x n * *šūnās. Tas jāaizpilda, izmantojot noteiktu kopumu *N* atšķirīgu simbolu (parasti skaitļi {1, ..., *N*}), lai katrā rindā, kolonnā un reģionā ir tieši viens simbols no elementu kopas. Mīklu bieži risina, izmantojot matemātiku.

## Pārskats
Sudoku mīklu matemātiskā analizēšana iedalās divās galvenajās jomās: analizējot sadaļas aizpildot a) rūtiņas;  b) puzli. Rūtiņu analīze lielā mērā vērsta uz iespējamo risinājumu dažādiem variantiem, tos uzskaitot. Puzles analīze koncentrējas, ņemot vērā skaitļu vērtības. Metodes, kuras izmanto, ir līdzīgas: kombinatorika un permutācija. Tās tiek risinātas ar programmēšanas programmām. 

Ir daudzi Sudoku mīklu varianti. Tos raksturo izmērs (*N*) un sadaļas. Klasiskā Sudoku mīkla ir, kur *N*=9 un sadaļas 3x3 kvadrāti (tiek saukti par blokiem). Taisnstūra Sudoku mīklas rindu, kolonnu izmērs ir *R*×*C, kur* *R*×1 (un 1×*C*), t.i., ja reģioni iedalās rindās vai kolonnās. Šādu Sudoku mīklu sauc par latīņu kvadrātu.
Telemetrija

[thumb|235px|[Polārlapsa ar telemetru, kas pārraida ziņas par tās atrašanās vietu]]
**Telemetrija** ir automatizēts sakaru process, kurā mērījumus un citus datus ievāc no tāliem vai nepieejamiem objektiem un pārraida uz nolasīšanas iekārtu. **Telemetrs** ir iekārta ar sensoru, kas šos datus pārraida.

Pārsvarā terminu attiecina uz bezvadu datu pārraidi, piemēram, izmantojot radio, ultraskaņu, infrasarkanās sistēmas, bet to var attiecināt uz telefonu un datoru tīkliem, optiskajiem sakariem vai citām pārraides formām, izmantojot vadu.

## Atsauces
Sakristeja

[thumb|260px|Sakristeja [Meksikas baznīcā]]
**Sakristeja** ir telpa, kur glabā garīdzniekiem nepieciešamos piederumus, piemēram, apģērbu (albu un ornātu), traukus un dokumentus. Sakristejā garīdznieki pārģērbjas pirms un pēc dievkalpojumiem, kā arī tur glabājas baznīcas ieraksti par laulībām un kristībām.

Visbiežāk sakristeja atrodas baznīcā, bet, piemēram, dažos klosteros, tā dažkārt var būt arī atsevišķā ēkā. Vecās baznīcās tā ir pie sānu vai centrālā altāra, bet jaunās tā var būt dažādās baznīcas vietās, piemēram, pie ieejas.

## Atsauces

## Ārējās saites
Playboy Records

***Playboy Records*** bija ASV ierakstu kompānija, kas atradās Losandželosā, Kalifornijā un bija daļa no *[[Playboy Enterprises]]*. Ievērojamākie ierakstu kompānijas mākslinieki bija Els Vilsons, Bārbi Bentons, *[[Blue Ash]]*, *[[Hamilton (grupa)|Hamilton]]* un citi. Ierakstu kompānija tika dibināta 1971. gada 19. augustā. Populārākais *Playboy Records* izdotais singls bija trio *[[Hamilton, Joe Frank & Reynolds]]* hits *[[Fallin' In Love]]*, kas 1975. gadā sasniedza pirmo vietu *[[Billboard Hot 100]]* un *[[Adult Contemporary]]*, un 24. vietu R&B singlu topā. Otrs komerciāli veiksmīgākais singls bija Ela Vilsona *[[I've Got a Feeling (Ela Vilsona dziesma)|I've Got a Feeling]]* — 3. vieta R&B, 29. vieta popmūzikas topā.

No 1972. gada līdz 1973. gadam *Playboy Records* bija grupas ABBA ASV ierakstu kompānija, licencēta caur grupas galveno ierakstu kompāniju — *[[Polar Music]]*. Grupa mainīja izplatītājus pēc uzvaras 1974. gada Eirovīzijas dziesmu konkursā ar *[[Waterloo (dziesma)|Waterloo]]*.

Sākotnēji ierakstu kompānija singlus izplatīja neatkarīgi, līdz tās darbības nogalē izplatīšanu pārņēma *[[CBS Records]]*. 1978. gadā *Playboy Records* beidza darbību, uzņēmumu iegādājās *[[Elektra Records]]*. Ierakstu kompānijas darbība tika atsākta 2001. gadā kā džeza mūzikas izdevniecība ***Concord Records***. 1970. gadu ierakstu kompānijas repertuāru pārvalda *[[Sony Music Entertainment|Sony Music]] Legacy Recordings*.

## Atsauces
Mihaels Roizs

**Mihaels Roizs** (; dzimis ) ir Izraēlas starptautiskais lielmeistars šahā (2003).

## Biogrāfija
Piedzimis un bērnību pavadījis Krievijā, bet 1995. gadā kopā ar ģimeni pārcēlies uz Izraēlu. 1997. gadā Tallinā izcīnījis sudraba medaļu Eiropas junioru šaha čempionātā U14 vecuma grupā. Tajā pašā gadā dalījis pirmo vietu šaha turnīrā Telavivā. Vēlākajos gados uzvarējis starptautiskajos šaha turnīros Ašdodā (2004), Cīrihē (2004) un Menā (2007). Divas reizes pēc kārtas uzvarējis Eiropas šaha kluba kausā Saratovas komandas *Ekonomist SGSEU* sastāvā (2009, 2010).

Divas reizes piedalījies Pasaules kausa izcīņā šahā: 2005. gadā zaudējis 1. kārtā, bet 2007. gadā zaudējis 2. kārtā Etjēnam Bakro.

Pārstāvējis Izraēlas komandu lielākajos komandu šaha turnīros:
* Pasaules šaha olimpiādēs piedalījies 3 reizes (2008, 2012, 2016). Komandu vērtējumā izcīnījis sudraba (2008) medaļu;
* Eiropas komandu šaha čempionātos piedalījies 4 reizes (2003, 2007-2011). Komandu vērtējumā izcīnījis sudraba (2003) medaļu. Individuālajā vērtējumā izcīnījis zelta (2007) un sudraba (2007) medaļas;
* Pasaules komandu šaha čempionātā piedalījies 3 reizes (2005-2011).

Par panākumiem turnīros FIDE 2000. gadā Roizam piešķīrusi starptautiskā meistara (IM), bet 2003. gadā - starptautiskā lielmeistara (GM) nosaukumu.

## Atsauces

## Ārējās saites
Jevgeņijs Postnijs

**Jevgeņijs Postnijs** (; dzimis ) ir Izraēlas starptautiskais lielmeistars šahā (2002).

## Biogrāfija
Vairākkārt pārstāvējis Izraēlu Eiropas un Pasaules junioru šaha čempionātos, kuros izcīnījis trīs medaļas: sudraba 1999. gadā Eiropas junioru šaha čempionātā U18 vecuma grupā un 2 bronzas - 1999. gadā Pasaules junioru šaha čempionātā U18 vecuma grupā un 2001. gadā Eiropas junioru šaha čempionātā U20 vecuma grupā. 2001. gadā uzvarējis Izraēlas junioru šaha čempionātā U20 vecuma grupā.

Daudzu starptautisko šaha turnīru uzvarētājs, tajā skaitā uzvarējis vai dalījis pirmo vietu šaha turnīros Telavivā (1998), Budapeštā (2002, 2003), Stokholmā (2005/06), Mecā (2006), Drēzdenē (2006), Vroclavā (2009), Sarajevā] (2012), Fāgernesē (2014), Zadarā (2014).

Pārstāvējis Izraēlas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2008, 2012-2016). Komandu vērtējumā izcīnījis sudraba (2008) medaļu;
* Eiropas komandu šaha čempionātos piedalījies 2 reizes (2009-2011). Individuālajā vērtējumā izcīnījis bronzas (2011) medaļu;
* Pasaules komandu šaha čempionātā piedalījies 3 reizes (2010-2011, 2015).

Par panākumiem turnīros FIDE 2000. gadā Postnijam piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.

## Atsauces

## Ārējās saites
Kristus Pantokrators

[thumb|"Kristus Visavaldītājs" [mozaīka, Palatīnas kapela, Palermo]]
**Kristus Visavaldītājs** vai **Pantokrators** (grieķu val. παντοκράτωρ - visuvarenais) ir visizplatītākā Jēzus Kristus ikona, kas pareizticīgā dievnamā (bieži freska vai mozaīka) atrodas centrālajā kupolā. Kristus Visavaldītājs ir centrālais tēls Pestītāja ikonogrāfijā. Kristus tiek attēlots kā Debesu Valdnieks, Soģis.

Par Visuvaldītāju Jēzus tiek dēvēts gan Jaunajā derībā, gan Vecajā derībā."Es esmu Alfa un Omega!" saka Kungs Dievs, kas ir, kas bija, kas nāk, Visuvaldītājs!” (Atkl. 1:8)Ikonā Kristus attēlots vecumā, kad sludinājis.  Tērpts apģērbā, kādu nēsājis zemes dzīves laikā. Parasti zilā himātijā un sarkanā hitonā.  Sarkanais simbolizē Kristus cilvēcisko dabu, un vienlaicīgi  gan moceklību, gan karaliskumu. Zilais savukārt norāda uz Debesu Valstību. Ar labo roku Viņš svētī, kreisajā tiek turēts Evaņģēlijs gan atvērtā, gan aizvērtā veidā. Tas simbolizē glābjošo vēsti, ko Kristus ir dāvājis pasaulei. Parasti atvērtajās lappusēs lasāmi kādi Jēzus vārdi, taču visbiežāk tie ir: “ Nāciet šurp pie Manis visi, kas esat bēdīgi un grūtsirdīgi, Es jūs gribu atvieglināt.” (Mt. 11:28) vai “Es esmu pasaules gaisma; kas seko Man, tas patiesi nestaigās tumsībā, bet tam būs dzīvības gaisma.” (Jņ. 8:12)

Jēzus Kristus var būt attēlots gan visā augumā, sēžot tronī, gan līdz jostasvietai, gan līdz krūtīm. Visi šie varianti ir dažādas šī ikonografiskā tipa modifikācijas ar nedaudz atšķirīgu teoloģisku nozīmi. Pie Kristus Visavaldītāja ikonām pieder arī tādas ikonas kā: “Kristus tronī”, “Visspēcīgais Kristus”, “Ne rokām darinātais”, “Emanuēls” u.c.

Kristus Visavaldītāja tēls var tikt izmantots ne tikai atsevišķā ikonā, bet arī Deisis kompozīcijās, ikonostasos, sienu gleznojumos  u.c.
Maksims Rodšteins

**Maksims Rodšteins** (. ; dzimis  Ļeņingradā) ir Krievijā dzimis Izraēlas starptautiskais lielmeistars šahā (2007). 1998. gadā kopā ar ģimeni pārcēlies dzīvot no Krievijas uz Izraēlu.

## Biogrāfija
Vairākkārt pārstāvējis Izraēlu Eiropas un Pasaules junioru šaha čempionātos, kuros izcīnījis trīs medaļas: zelta 2004. gadā Pasaules junioru šaha čempionātā U16 vecuma grupā un 2 sudraba - 1999. gadā Eiropas junioru šaha čempionātā U10 vecuma grupā un 2002. gadā Eiropas junioru šaha čempionātā U14 vecuma grupā. 2006. gadā uzvarējis Izraēlas junioru un pieaugušo šaha čempionātos.

Daudzu starptautisko šaha turnīru uzvarētājs, tajā skaitā uzvarējis vai dalījis pirmo vietu šaha turnīros Vintertūrā (2004), Andorā (2007), Barselonā (2010), Hogevēnā (2013).

2015. gadā Baku piedalījies Pasaules kausa izcīņā šahā, kur 2. kārtā zaudējis Vasiļam Ivančukam.

2025. gada Rumānijas pilsētā Eforijē izcīnījis bronzas medaļu Eiropas individuālajā čempionātā šahā. 2025. gada septembrī Samarkandā ierindojies 54. vietā "FIDE Grand Swiss" turnīrā.

Pārstāvējis Izraēlas komandu lielākajos komandu šaha turnīros:
* Pasaules šaha olimpiādēs piedalījies 5 reizes (2008-2016). Komandu vērtējumā izcīnījis sudraba (2008) un bronzas (2010) medaļas. Individuālajā vērtējumā izcīnījis sudraba (2008) medaļu;
* Eiropas komandu šaha čempionātos piedalījies 2 reizes (2007, 2011);
* Pasaules komandu šaha čempionātā piedalījies 2 reizes (2010, 2015).

Par panākumiem turnīros FIDE 2005. gadā Rodšteinam piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.

## Atsauces

## Ārējās saites
Kristus tronī

[thumb|"Kristus Pantokrators" kompozīcija ar imperatori Zoju un Konstantīnu IX Monomahu, mozaīka, 11. gadsimts, [Svētā Sofija|sv. Sofijas katedrāle (Konstantinopole), Stambula]]

“**Kristus tronī**” ir viens no ikonas “Kristus Pantokrators” veidiem ar tai piederošajiem atribūtiem - Evaņģēliju, svētībai pacelto roku, Kristus izskatu. Atšķirīgā iezīme ir tā, ka Jēzus Kristus vienmēr šajā ikonā ir attēlots pilnā augumā, sēžot tronī, zem kājām palikts spilvens.

Tronis  simbolizē Visumu - visu redzamo un neredzamo pasauli. Kristus šeit ir Debesu Ķēniņš un Soģis. Radījis jaunas debesis un zemi Viņš ir jaunas pasaules sākums. Visa valdītājs, kurš sargā pasauli līdz savai otrajai atnākšanai.

Šis ikonogrāfiskais tips nereti sastopams monumentālajā glezniecībā un bijis īpaši izplatīts Bizantijā, kur blakus Pestītājam tika attēloti arī imperatori, tādējādi sakralizējot imperatoru varu. Piemēram, kompozīcijā Konstantinopoles Sv. Sofijas katedrālē, kur Kristus attēlots starp imperatoru Konstantīnu IX Monomahu un imperatori Zoju (XI gs.) Taču visbiežāk Kristus tronim blakus stāv eņģeļi. Iespējams arī abu šo kompozīciju sajaukums, piem., Kristum vienā pusē uz ceļiem nometies imperators Leo VI un otrā pusē Dievmāte un erceņģelis Gabriels, atgādinot par Pasludināšanas ainu. Šāda mozaīka atrodas pie Konstantinopoles Sv. Sofijas katedrāles ieejas (IX gs.)
Visspēcīgais Kristus

thumb|"Visspēcīgais Kristus", ikona, 1408. g., Andrejs Rubļovs, Tretjakova galerija, Maskava
“**Visspēcīgais Kristus**” ir viens no Kristus Pantokrators ikonogrāfijas veidiem, parasti centrālā ikonostasa ikona.

Šī ikona ir īsts teoloģijas traktāts krāsās. Tās ikonogrāfija ir balstīta uz Jāņa Teologa Atklāsmi. Kristus attēlots tāds, kāds Viņš nāks laika beigās.“(...) goda krēsls celts debesīs; goda krēslā kāds sēdēja. Tas, kas sēdēja, pēc skata līdzīgs dārgakmeņiem (...) Ap goda krēslu divdesmit četri krēsli, krēslos sēdēja divdesmit četri vecaji, apģērbti baltās drēbēs, viņiem galvā zelta vainagi. No goda krēsla nāk zibeņi, balsis, pērkoni; septiņas uguns lāpas dega goda krēsla priekšā, kas ir septiņi Dieva gari. Goda krēsla priekšā kā stikla jūra, līdzīga kristālam. Goda krēsla vidū un goda krēslam apkārt četras dzīvas būtnes pilnas acīm, no priekšas un muguras puses. Pirmā līdzīga lauvam, otra līdzīga vērsim, trešai kā cilvēka seja un ceturtā līdzīga skrejošam ērglim. Un četras dzīvas būtnes, kam katrai pa seši spārni, kas pilni acīm visapkārt un iekšpusē un bez mitēšanās dienu un nakti sauc: "Svēts, svēts, svēts Kungs Dievs, Visuvaldītājs, kas bija, kas ir un kas nāks."” (Atkl. 4:2-8)Kristus sēž tronī tērpts himātijā un hitonā uz sarkana kvadrāta (ar izstieptiem stūriem) fona. Viņš labo roku pacēlis svētībai, otrā tur Evaņģēliju. Kvadrāts ir zemes simbols. Četros kvadrāta stūros var būt attēloti eņģelis (cilvēks), lauva, vērsis un ērglis. Tie ir evaņģēlistu Mateja, Marka, Lūkas un Jāņa simboli, apustuļi, kas Kristus mācību sludina visās zemes malās. Virs sarkanā kvadrāta ir attēlots zils aplis - garīgā pasaule. Zilajā aplī attēloti eņģeļi - debesu spēki. Virs zilā apļa - sarkans rombs - neredzamās pasaules simbols. Visa kompozīcija tiek balstīta uz sarkanā un zilā attiecībām, tas simbolizē cilvēcīgā un dievišķā apvienošanos Kristū, žēlastības un patiesības Svētā Gara uguns un Dzīvā ūdens savienošanos.

## Atsauces
Katerina Rohoņana

**Katerina Rohoņana** (; dzimusi  Mikolajivā) ir Ukrainā dzimusi starptautiskā lielmeistare šahā (2004), kas kopš 2006. gada pārstāv ASV.

## Biogrāfija
Daudzkārtējā Ukrainas junioru šaha čempionātu laureāte, tajā skaitā uzvarētāja U12 vecuma grupā (1995, 1996), U18 vecuma grupā (2002) un U20 vecuma grupā (2003). Vairākkārt pārstāvējusi Ukrainu Eiropas un Pasaules junioru šaha čempionātos. 1997. gadā Tallinā uzvarējusi Eiropas junioru šaha čempionātā U14 vecuma grupā. Ukrainas izlases sastāvā divas reizes izcīnījusi zelta medaļas Eiropas junioru komandu šaha čempionātā U18 vecuma grupā.

2000. gadā Sevastopolē uzvarējusi Ukrainas sieviešu šaha čempionātā. 2002. gadā Aluštā izcīnījusi bronzas medaļu Ukrainas sieviešu šaha čempionātā. Daudzu starptautisko šaha turnīru uzvarētāja, tajā skaitā Ļvivā (2003), Serpuhovā (2003), Nikolajevā (2004), Sanktpēterburgā (2006).

Pēc pārcelšanās uz ASV 2007. gadā izcīnījusi sudraba medaļu ASV sieviešu šaha čempionātā, bet 2008. gadā Talsā šajā turnīrā bijusi trešā. 2008. gadā Naļčikā piedalījusies Pasaules šaha čempionātā sievietēm pēc izslēgšanas sistēmas, kur 1. kārtā uzvarējusi Natāliju Žukovu, bet 2. kārtā zaudējusi Innai Gapoņenko.

Pārstāvējusi ASV komandu Pasaules šaha olimpiādē 2008. gadā un komandu vērtējumā izcīnījusi bronzas medaļu.

Par panākumiem turnīros FIDE 2002. gadā Rohoņanai piešķīra starptautiskās meistares (WIM), bet 2004. gadā - starptautiskās lielmeistares (WGM) nosaukumu.

## Atsauces

## Ārējās saites
Pāvilostas ģerbonis

**Pāvilostas pilsētas ģerbonis** ir viens no Pāvilostas pilsētas oficiālajiem simboliem. Apstiprināts . Ģerboņa autors ir Gunārs Lūsis-Grīnbergs.

## Heraldiskais apraksts
Ģerboņa vairogs ir horizontāli sadalīts divās daļās. Augšējā daļā uz sarkana fona ir attēlotas trīs zelta lilijas no Lilienfeldu dzimtas ģerboņa, dzimta ir saistīta ar Pāvilostas vēsturi. Ģerboņa apakšējā daļā uz sudraba fona attēlota sarkana izliekta kāpu priede uz sarkanas laukakmeņu pamatnes, priedes un laukakmeņi ir Pāvilostas vēsturiskie simboli. Priedes auga jūras krastos, savukārt laukakmeņus no Pāvilostas pa jūru veda uz citām pilsētām, kur tos izmantoja ēku būvniecībā.

## Atsauces
Piltenes ģerbonis

**Piltenes pilsētas ģerbonis** ir viens no Piltenes pilsētas oficiālajiem simboliem. Apstiprināts .

## Heraldiskais apraksts
Ģerboņa vairogs horizontāli ir sadalīts divās daļās. Augšējā daļā uz sarkana fona attēloti divi sakrustoti bīskapa sudraba zižļi, un virs tiem zelta lode. Apakšējā daļā uz sudraba fona attēloti trīs sarkani pils torņi ar tādas pašas krāsas karodziņiem torņu galos. Ģerbonī atainota senās Livonijas Kurzemes bīskapija ar tās simboliem, jo Piltene bija bīskapijas pārvaldes centrs; Vecventas krastā atrodas Kurzemes bīskapu pils drupas.

## Atsauces
Rusudana Goletiani

**Rusudana Goletiani** (, ; dzimusi  Suhumi) ir Gruzijā dzimusi starptautiskā lielmeistare šahā (1999), kas kopš 2001. gada pārstāv ASV.

## Biogrāfija
1990. gadā uzvarējusi PSRS junioru šaha čempionātā U12 vecuma grupā. Bijusi Gruzijas junioru šaha čempione U14 vecuma grupā. Vairākkārt pārstāvējusi Gruziju Eiropas un Pasaules junioru šaha čempionātos, kuros izcīnījusi trīs zelta (Pasaules junioru šaha čempionātos: 1994. gadā - U14 vecuma grupā, 1995. gadā - U16 vecuma grupā, 1997. gadā - U18 vecuma grupā) un sudraba (Eiropas junioru šaha čempionātā 1998. gadā - U20 vecuma grupā).

Piedalījusies Pasaules šaha čempionātos sievietēm pēc izslēgšanas sistēmas, kuros 2000. gadā 1. kārtā zaudējusi Nanai Joseliani, bet 2004. gadā 1. kārtā zaudējusi Korinai Peptanai.

2003. gadā Venecuēlā uzvarējusi Amerikas kontinenta valstu sieviešu šaha čempionātā, bet 2005. gadā šajā turnīrā izcīnījusi sudraba medaļu. ASV sieviešu šaha čempionātos izcīnījusi trīs medaļas: zelta (2005), sudraba (2006) un bronzas (2012).

Pārstāvējusi ASV komandu lielākajos komandu šaha turnīros:
* Pasaules šaha olimpiādēs piedalījusies 3 reizes (2006-2008, 2012). Komandu vērtējumā izcīnījusi bronzas (2008) medaļu. Individuālajā vērtējumā izcīnījusi sudraba (2008) medaļu;
* Pasaules komandu šaha čempionātā piedalījusies 2009. gadā.

Par panākumiem turnīros FIDE 1997. gadā Goletiani piešķīra starptautiskās meistares (WIM), bet 1999. gadā - starptautiskās lielmeistares (WGM) nosaukumu. 2009. gadā saņēmusi starptautiskā meistara vīriešiem (IM) nosaukumu.

## Atsauces

## Ārējās saites
200 (skaitlis)

**200 (divsimt)** ir naturāls skaitlis, kas veselo skaitļu rindā atrodas starp 199 un 201. Gada divsimtā diena ir 19. jūlijs (garajā gadā 18. jūlijs).

Romiešu skaitļu sistēmā divsimt tiek pierakstīts šādi — CC, bet binārajā skaitīšanas sistēmā divsimt ir 110010002, oktālajā skaitīšanas sistēmā — 3108 un heksadecimālajā skaitīšanas sistēmā — C816. Divsimt ir pāra skaitlis. Divsimt ir ASCII kods "È" simbolam.

## Skatīt arī
* 200. gads
* 200. gads p.m.ē.
Tateva Abrahamjana

**Tateva Abrahamjana** (, ; dzimusi  Erevānā) ir Armēnijā dzimusi starptautiskā lielmeistare šahā (2011), kas kopš 2002. gada pārstāv ASV.

## Biogrāfija
2000. gadā pārstāvējusi Armēniju Pasaules junioru šaha čempionātā U12 vecuma grupā. Pēc pārcelšanās uz ASV 2003. gadā piedalījusies ASV junioru šaha čempionātā, kurā ieņēmusi 5. vietu. No 2004. līdz 2008. gadam piecas reizes pārstāvējusi ASV Pasaules junioru šaha čempionātos dažādās vecuma grupās. 2006. gadā Ekvadorā ar simtprocentīgu rezultātu (9 punkti no 9 iespējamiem) uzvarējusi Panamerikas valstu junioru šaha čempionātā U18 vecuma grupā. Daudzkārtēja ASV sieviešu šaha čempionātu finālu dalībniece, kuros izcīnījusi piecas medaļas: trīs sudraba (2005, 2011, 2014) un divas bronzas (2010, 2013). 2019. gadā dalījusi 2.-3. vietu ASV šaha čempionātā. 2021. gada oktobrī dalījusi 4.-6. vietu ASV sieviešu šaha čempionātā. 2022. gada oktobrī Sentluisā ierindojusies 5. vietā ASV sieviešu šaha čempionātā. 2023. gada oktobrī Sentluisā izcīnījusi 4. vietu ASV sieviešu šaha čempionātā. 2024. gada oktobrī Sentluisā ierindojusies 6. vietā ASV sieviešu šaha čempionātā. 2025. gada oktobrī Sentluisā ierindojusies 9. vietā ASV sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas, kuros 2012. gadā 1. kārtā zaudējusi Aleksandrai Kosteņukai, bet 2015. gadā 1. kārtā zaudējusi Dronavalli Hārikai.

Pārstāvējusi ASV komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2008-2014). Komandu vērtējumā izcīnījusi bronzas (2008) medaļu;
* Pasaules komandu šaha čempionātā piedalījusies 4 reizes (2009, 2013-2015, 2019).

Par panākumiem turnīros FIDE 2011. gadā Abrahamjanai piešķīra starptautiskās lielmeistares (WGM) nosaukumu.

## Atsauces

## Ārējās saites
Bela Hotenašvili

**Bela Hotenašvili** (; dzimusi  Telavi) ir Gruzijas starptautiskā lielmeistare šahā (2007).

## Biogrāfija
Vairākārt pārstāvējusi Gruziju Eiropas un Pasaules junioru šaha čempionātos. 1998. gadā izcīnījusi bronzu Pasaules junioru šaha čempionātā U10 vecuma grupā, bet 2004. gadā uzvarējusi Pasaules junioru šaha čempionātā U16 vecuma grupā. Trīs reizes uzvarējusi Gruzijas junioru šaha čempionātos: 2002. gadā U16 vecuma grupā, bet 2007. un 2008. gadā U20 vecuma grupā.

2009. gadā Tbilisi uzvarējusi Maijas Čiburdanidzes kausa izcīņā. 2012. gadā uzvarējusi Gruzijas sieviešu šaha čempionātā. 2013. gadā Ženēvā uzvarējusi *FIDE Women's Grand Prix* sērijas šaha turnīrā. 2020. gada augustā izcīnījusi 3. vietu Gruzijas sieviešu šaha čempionātā. 2023. gada februārī uzvarējusi Gruzijas sieviešu šaha čempionātā. 2023. gada maijā Nikosijā ierindojusies 11. vietā FIDE sieviešu *Grand Prix* izcīņas posmā. 2023. gada jūnijā Sentluisā dalījusi 3.-4. vietu sieviešu lielmeistaru starptautiskajā šaha turnīrā *Cairns Cup*. 2023. gada augustā Baku piedalījusies FIDE Pasaules kausa izcīņā sievietēm, kurā ceturtdaļfinālā piekāpusies Taņai Džunji. 2025. gada februārī izcīnījusi 2. vietu Gruzijas šaha čempionātā sievietēm. 2025. gada aprīlī Rodā ierindojusies 16. vietā Eiropas individuālajā sieviešu šaha čempionātā. 2026. gada janvārī Monako izcīnījusi 2. vietu Eiropas šaha ātrspēles čempionātā sievietēm.

Piedalījusies Pasaules šaha čempionātos sievietēm pēc izslēgšanas sistēmas:
* 2012. gadā Hantimansijskā 1. kārtā zaudējusi Maricai Arribasai Robainai;
* 2015. gadā Sočos 2. kārtā uzvarējusi Huanu Cjaņu, bet 3. kārtā zaudējusi Džao Sjue;
* 2017. gadā Teherānā 1. kārtā zaudējusi Olgai Ziminai;
* 2018. gadā Hantimansijskā 1. kārtā uzvarējusi Vo Thi Kimfunu, bet 2. kārtā zaudējusi Dronavalli Hārikai.

Pārstāvējusi Gruzijas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2010-2018). Komandu vērtējumā izcīnījusi 2 bronzas (2010, 2018) medaļas. Individuālajā vērtējumā izcīnījusi sudraba (2014) un 2 bronzas (2010, 2018) medaļas;
* Eiropas komandu šaha čempionātos piedalījusies 4 reizes (2009, 2013, 2017-2019). Komandu vērtējumā izcīnījusi 3 sudraba (2009, 2017, 2019) medaļas. Individuālajā vērtējumā izcīnījusi zelta (2017) un 2 sudraba (2009, 2013) medaļas;
* Pasaules komandu šaha čempionātos piedalījusies 6 reizes (2011-2019, 2023). Komandu vērtējumā izcīnījusi zelta (2023) un 3 bronzas (2011, 2017, 2019) medaļas. Individuālajā vērtējumā izcīnījusi sudraba (2011) medaļu.

Par panākumiem turnīros FIDE 2006. gadā Hotenašvili piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu. 2009. gadā saņēmusi starptautiskā meistara vīriešiem (IM) nosaukumu, bet 2013. gadā - starptautiskā lielmeistara vīriešiem (GM) nosaukumu.

## Atsauces

## Ārējās saites
Salome Melia

**Salome Melia** (; dzimusi  Batumi) ir Gruzijas starptautiskā lielmeistare šahā (2005).

## Biogrāfija
Vairākārt pārstāvējusi Gruziju Eiropas un Pasaules junioru šaha čempionātos. 2001. gadā uzvarējusi Pasaules junioru šaha čempionātā U14 vecuma grupā, bet 2004. un 2005. gadā uzvarējusi Eiropas jauniešu šaha čempionātos U18 vecuma grupā. Pasaules junioru šaha čempionātos izcīnījusi arī trīs bronzas medaļas: 2003. gadā U16 vecuma grupā, bet 2007. un 2008. gadā U20 vecuma grupā.

2006. gadā Atēnās uzvarējusi starptautiskajā šaha turnīrā *Acropolis*. 2008. gadā Gruzijas sieviešu šaha čempionāta papildu mačā par 1. vietu zaudējusi Nanai Dzagnidzei, bet 2010. gadā uzvarējusi Gruzijas sieviešu šaha čempionātā. 2013. gadā Belgradā izcīnījusi sudraba medaļu Eiropas individuālajā sieviešu šaha čempionātā, bet 2014. gadā Plovdivā šajā turnīrā izcīnījusi bronzas medaļu. 2014. gadā Bilbao uzvarējusi Eiropas šaha klubu kausa izcīņā sievietēm Batumi komandas *Nona* sastāvā. 2019. gadā izcīnījusi bronzas medaļu Gruzijas sieviešu šaha čempionātā. 2020. gada augustā ierindojusies 6. vietā Gruzijas sieviešu šaha čempionātā. 2021. gada novembrī Rīgā ierindojusies 32. vietā 2021. gada "FIDE Chess.com Grand Swiss" turnīrā sievietēm. 2022. gadā izcīnījusi sudraba medaļu Gruzijas sieviešu šaha čempionātā. 2025. gada aprīlī Punē ierindojusies 8. vietā FIDE sieviešu *Grand Prix* izcīņas posmā.

2015. gadā Sočos Pasaules šaha čempionātā sievietēm pēc izslēgšanas sistēmas iekļuvusi 2. kārtā, kurā zaudējusi Džao Sjue. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Jekaterinu Ataliku, bet 2. kārtā zaudējusi Antoanetai Stefanovai.

Pārstāvējusi Gruzijas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2010, 2014-2016, 2022). Komandu vērtējumā izcīnījusi sudraba (2022) un bronzas (2010) medaļas. Individuālajā vērtējumā izcīnījusi sudraba (2010) medaļu;
* Eiropas komandu šaha čempionātos piedalījusies 3 reizes (2011, 2017-2019). Komandu vērtējumā izcīnījusi 2 sudraba (2017, 2019) un bronzas (2011) medaļas. Individuālajā vērtējumā izcīnījusi bronzas (2011) medaļu;
* Pasaules komandu šaha čempionātos piedalījusies 7 reizes (2011-2023). Komandu vērtējumā izcīnījusi 2 zelta (2015, 2023) un 4 bronzas (2011, 2017, 2019, 2021) medaļas. Individuālajā vērtējumā izcīnījusi zelta (2011), sudraba (2013) un bronzas (2015) medaļas.

Par panākumiem turnīros FIDE 2004. gadā Melia piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu. 2008. gadā saņēmusi starptautiskā meistara vīriešiem (IM) nosaukumu.

## Atsauces

## Ārējās saites
Āgenskalns (grāmatnīca)

**Grāmatnīca "Āgenskalns"** bija grāmatnīca Mazajā Nometņu ielā 32 Rīgā, Āgenskalnā. Grāmatnīca izveidota 1964. gadā. Tajā ietilpa grāmatu veikali Zemgales priekšpilsētā un Kurzemes rajonā. Grāmatnīca pārdeva grāmatas un kancelejas preces (tirdzniecību organizēja arī sabiedriskie grāmatu izplatītāji). Grāmatnīcas tirdzniecības apgrozījums 1986. gadā bija 1,5 milj. rubļu.

## Atsauces
UNESCO Pasaules mantojuma vietas Lībijā

Sarakstā apkopotas tās **vietas [[Lībija|Lībijā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Lībijasir iekļautas **5 vietas** (visi kultūras objekti). Lībija Pasaules mantojuma konvenciju ratificējusi 1978. gada 13. oktobris. Visi Lībijas objekti ir iekļauti apdraudēto objektu sarakstā, jo tie tuvākajā nākotnē varētu tikt iznīcināti. 

## Sarakstā iekļautie objekti

## Sarakstā iekļauto objektu izvietojums

## Atsauces
Sopiko Huhašvili

**Sopiko Huhašvili** (; dzimusi ) ir Gruzijas starptautiskā lielmeistare šahā (2005).

## Biogrāfija
Vairākārt pārstāvējusi Gruziju Eiropas un Pasaules junioru šaha čempionātos, kuros divas reizes izcīnījusi Pasaules junioru šaha čempiones nosaukumu U16 vecuma grupā (1999, 2000). 2003. gadā izcīnījusi sudraba medaļu Gruzijas junioru šaha čempionātā, bet 2005. gadā šajā turnīrā dalījusi pirmo vietu. 2007. gadā izcīnījusi sudraba medaļu Gruzijas sieviešu šaha čempionātā. 2008. gadā uzvarējusi Paula Keresa memoriāla B turnīrā Tallinā un dalījusi pirmo vietu Stokholmas starptautiskajā šaha turnīrā. 2019. gadā izcīnījusi sudraba medaļu Gruzijas sieviešu šaha čempionātā. 2020. gada augustā ierindojusies 7. vietā Gruzijas sieviešu šaha čempionātā.

2008. gadā iekļuvusi Krievijas pilsētā Naļčikā notiekošajā Pasaules šaha čempionātā sievietēm pēc izslēgšanas sistēmas, taču Krievijas—Gruzijas kara dēļ kopā ar citām Gruzijas šahistēm šajā čempionātā piedalīties atteikusies.

Vēlākajos gados divas reizes piedalījusies Pasaules šaha čempionātos sievietēm pēc izslēgšanas sistēmas: 2010. gadā 2. kārtā zaudējusi Aleksandrai Kosteņukai, bet 2012. gadā zaudējusi 1. kārtā. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Dronavalli Hārikai.

Pārstāvējusi Gruzijas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2008-2010). Komandu vērtējumā izcīnījusi zelta (2008) un bronzas (2010) medaļas;
* Eiropas komandu šaha čempionātos piedalījusies 2009. gadā un gan komandu, gan individuālajā vērtējumā izcīnījusi sudraba medaļas;
* Pasaules komandu šaha čempionātos piedalījusies 2 reizes (2007-2009).

Par panākumiem turnīros FIDE 2000. gadā Huhašvili piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu. 2007. gadā saņēmusi starptautiskā meistara vīriešiem (IM) nosaukumu.

## Atsauces

## Ārējās saites
Maija Lomineišvili

**Maija Lomineišvili** (; dzimusi  Tbilisi) ir Gruzijas starptautiskā lielmeistare šahā (1996).

## Biogrāfija
Vairākārt piedalījusies Eiropas un Pasaules junioru šaha čempionātos. 1991. gadā uzvarējusi Eiropas jauniešu šaha čempionātā un ieguvusi bronzu Pasaules junioru šaha čempionātā U14 vecuma grupā. Vēlākajos gados izcīnījusi vēl trīs junioru šaha čempionātu godalgas: zelta (1996. gadā Eiropas junioru šaha čempionātā U20 vecuma grupā) un divas bronzas (1993. gadā Pasaules junioru šaha čempionātā U16 vecuma grupā un 1994. gadā Pasaules junioru šaha čempionātā U18 vecuma grupā).

Divas reizes izcīnījusi medaļas Pasaules šaha čempionātos studentiem: 2000. gadā Varnā ieguvusi zeltu, bet 1998. gadā Roterdamā bijusi otrā. 2000. gadā uzvarējusi starptautiskajos šaha turnīros Batumi un Vācijas pilsētās Bēnlingenē un Rodevišā. Sešas reizes uzvarējusi Gruzijas sieviešu šaha čempionātos (1993, 1996, 1998, 2002 - kopā ar Anu Matnadzi, 2009, 2011).

1995. gadā Kišiņevā piedalījusies Pasaules šaha čempiones izcīņas cikla starpzonu turnīrā, kurā ieņēmusi 34. vietu. 2004. gadā Elistā piedalījusies Pasaules šaha čempionātā sievietēm pēc izslēgšanas sistēmas. Pēc uzvaras 2. kārtā par Alisi Gaļļamovu zaudējusi 3. kārtā savai tautietei Nanai Dzagnidzei un izstājusies no tālākas cīņas. 2008. gadā iekļuvusi Krievijas pilsētā Naļčikā notiekošajā Pasaules šaha čempionātā sievietēm pēc izslēgšanas sistēmas, taču Krievijas—Gruzijas kara dēļ kopā ar citām Gruzijas šahistēm šajā čempionātā piedalīties atteikusies.

Pārstāvējusi Gruzijas komandu lielākajos komandu šaha turnīros:
* Pasaules šaha olimpiādēs piedalījusies 3 reizes (2004-2008). Komandu vērtējumā izcīnījusi zelta (2008) medaļu. Individuālajā vērtējumā izcīnījusi bronzas (2008) medaļu;
* Eiropas komandu šaha čempionātos piedalījusies 5 reizes (1999-2007). Komandu vērtējumā izcīnījusi sudraba (2005) medaļu. Individuālajā vērtējumā izcīnījusi sudraba (2007) medaļu;
* Pasaules komandu šaha čempionātā piedalījusies 2009. gadā.

Par panākumiem turnīros FIDE 1995. gadā Lomineišvili piešķīra starptautiskās meistares (WIM), bet 1996. gadā - starptautiskās lielmeistares (WGM) nosaukumu. 2003. gadā saņēmusi starptautiskā meistara vīriešiem (IM) nosaukumu.

## Atsauces

## Ārējās saites
Paranormāla parādība

thumb|200px|Paranormālā aktivitāte parasti sevī ietver neizskaidrojamas parādības, kas var sākotnēji būt neizprotamas vai vienkārši nepatiesas. (1912. gads)
**Paranormālas [[parādība]]s** ir notikumi, kam no masu kultūras un folkloras viedokļa nav zinātniska izskaidrojuma (spoki un poltergeisti, ekstrasensu pārdabiskas spējas, NLO, levitācija, telepātija, psihokinēze jeb telekinēze u.tml.). Šī iemesla dēļ paranormālās parādības biežāk tiek atspoguļotas nevis zinātniskajā literatūrā, bet gan masu kultūrā un folklorā.

## Zinātniskā kritika
Zinātnieki norāda, ka sabiedrībā ticība paranormālajām parādībām mūsdienās joprojām ir salīdzinoši liela. Daļa vainas par šādu situāciju būtu jāuzņemas plašsaziņas līdzekļiem un izklaides nozarei, kas bieži vien pietiekami nepievērš uzmanību paranormālo parādību zinātniskajai analīzei, pasniedzot informāciju caur televīziju un cita veida avotiem. Ne velti zinātnieki uzsver, ka tiem cilvēkiem, kuriem ir samērā viegli noticēt paranormālo parādību esamībai, īstajā dzīvē ir salīdzinoši grūti atšķirt iedomas no īstenības. Šī iemesla dēļ cilvēkiem, kas pārlieku paļaujas uz paranormālo parādību autentiskumu, var būt samērā vāji attīstīta kritiskā un analītiskā domāšana.

## Skatīt arī
* Parapsiholoģija
* Pseidozinātne

## Atsauces

## Bibliogrāfija
* Lynne, K. *The Skeptic's Guide to the Paranormal*. Crows Nest, NSW: Allen & Unwin, 2004. 

## Ārējās saites
Jēkabnieku riņķa krusts

thumb|300px|Jēkabnieku riņķa krusts
**Jēkabnieku riņķa krusts** ir riņķa krusts Kalnanšu (Krustkalnu) kapos Svētes pagastā. Riņķa krusts atrodas blakus kapsētas zvanu tornim. Riņķa krusts ir 2,02 m augsts un tā riņķa diametrs ir 63 cm. Krusts literatūrā pirmo reizi pieminēts 1886. gadā, kad medicīnas doktors Gustavs Oto aprakstīja to Kurzemes Literatūras un mākslas biedrības sēžu ziņojumos. Krusts ir datējams ar 17. gadsimtu, tādējādi tas ir vienīgais 17. gadsimta riņķa krusts Latvijā. Pieminekļa pamatnē ir iekalts teksts vācu valodā. Šis riņķa krusts ir labi saglabājies.

## Apraksts
thumb|300px|Kalnanšu kapu zvanu tornis un riņķa krusts
Jēkabnieku riņķa krusts ir veidots no dzeltenpelēka dolomīta. Krusta pamatne ir 1,4 m augsta, 18 cm bieza un tās platums pakāpeniski samazinās no 59 cm pie pieminekļa pamatnes līdz 32 cm platumam pie riņķa pamatnes. Krusta pamatne bijusi rūpīgi apstrādāta, nokrāsota sarkanā krāsā, bet burti uz plātnē esošā uzraksta — zilā krāsā. Pamatnes augstums norāda, ka sākotnēji bijis paredzēts iekalt garāku uzrakstu.

Krusta riņķis ir 10 cm biezs, tam vidū ir izkalts vienādzaru krusts, kam gali paplašinās. Izkaltā krusta vidū ir mazāks 14 cm plats riņķis, kuram vidū arī ir izkalts tādas pašas formas krusts. Lielā riņķa ārējā malā ir iekaltas 3 koncentriskas rievas.

Uzraksta sadaļa ir trapeces formas, 97 cm augsta. Uzraksts ir iegravēts slīprakstā. Teksts ir sadalīts 13 rindās, tas ir šāds (vertikāla līnija norāda rindas beigas):

:"UNSER. RIC|HTER.BU|RCC VND A|DVOCAT IST:|DERO GETRE|WER HER:| AGONAT. IE|SVS CHRIS|TVS GOTTES|LAM. DER VOR| VNS STRAB A|M CREVTZES| STAM."

Aptuvenais tulkojums latviski:

:"Mūsu soģis, pils un aizstāvis ir tas uzticamais kunga dēls Jēzus Kristus Dieva jērs, kas mums mira pie krusta koka."

## Vēsture
Gustavs Oto 1886. gada ziņojumā norāda, ka, skatoties pēc burtu veida un satura, krusts varētu būt datējams, agrākais, ar 17. gadsimtu. Viņaprāt, tas varētu arī būt veidots 16. gadsimta beigās vai pat viduslaikos, lai gan, pēc arheologa un vēsturnieka Andra Caunes pētījumiem, Jēkabnieku riņķa krusts būtiski atšķiras no citiem tuvējās apkārtnes riņķa akmeņiem. 1933. gada 8. jūnijā Jēkabnieku pagasta kanceleja iesniedza ziņojumu Pieminekļu valdei. Ziņojumā tika minēts, ka riņķa krusts ir sasvēries uz vienu pusi, tādēļ tā pamatne tika iestiprināta grants un cementa maisījumā. 1930. gados tika uzņemts viens no pirmajiem krusta fotonegatīviem, kas tagad glabājas Baltijas Centrālajā bibliotēkā. 1968. gada 7. martā krustu pētīja un fotografēja A. Caune, kurš 2006. gada 6. jūnijā krustu arī uzmērīja. Pēc arheologa domām, kapu sākotnējais nosaukums "Krustkalnu kapi" norāda, ka krusts, iespējams, atradies šajā vietā pirms kapu izveides.

## Literatūra
* Caune, Andris (2008), "Riņķa krusti Latvijā", Latvijas vēstures institūta apgāds,
Stāmerienas pareizticīgo baznīca

thumb|300px|Stāmerienas pareizticīgo baznīca pēc atjaunošanas (2002)
**Stāmerienas Sv. Ņevas Aleksandra pareizticīgo baznīca** ir pareizticīgo dievnams Gulbenes novada Stāmerienes pagasta centrā Vecstāmerienā.

## Vēsture
Senākā koka baznīca celta 1851. gadā pareizticībā pārgājušajiem Stāmerienes muižas pagasta latviešu zemniekiem. Sakarā ar draudzes pieaugumu to pārbūvēja 1866. gadā. Kad arī Stāmerienas muižas īpašnieks Johans Gotlībs Eduards fon Volfs apprecējās ar pareizticīgo Sofiju Potjomkinu, viņš lika veikt jaunas pareizticīgo baznīcas būvi no 1902. līdz 1904. gadam. Boriss un Pauls Volfi apmaksāja kalnu kristālu ielikšanu baznīcas torņu krustos.

Latvijas PSR laikā baznīcu slēdza un tās ēkā iekārtoja vietējā sovhoza noliktavu. Atmodas laikā sāka baznīcas atjaunošanas darbus, bet pēc Latvijas neatkarības atjaunošanas Aleksandrs un Irina Sazonovi atjaunoja Stāmerienes pareizticīgo draudzi. Pirmais dievkalpojums notika 1995. gada 3. decembrī.    
Rīgas celtniecības kompānija "Velve AE" pabeidza baznīcas atjaunošanas darbus līdz ēkas simtgades svinībām 2004. gada 6. jūnijā.

## Atsauces
Liķieris

[250px|thumb|Liķieris ''[Vana Tallinn*]]
*'Liķieris''' (no , kas savukārt no  — 'šķidrums') ir aromatizēts salds stiprais spirtotais dzēriens, ko gatavo, divreiz rektificētu etilspirtu sajaucot ar ogu un augļu sulām, dažādu augu daļu izvilkumiem spirtā, kafiju, kakao, šokolādi, ēteriskajām eļļām, esencēm un citām piedevām.

## Iedalījums
Atkarībā no cukura un etilspirta satura, liķierus var iedalīt stiprajos liķieros (etilspirts 40—45% un cukurs 32—47%) un deserta liķieros (etilspirts 25—30% un cukurs 50—60%). Tos parasti ilgi nenogatavina, smalkākus liķierus pagrabā mēdz nogatavināt no 6 mēnešiem līdz 2 gadiem.

Pēc sastāvdaļām liķierus iedala zāļu, garšvielu un rūgtos liķieros, augļu liķieros, kas pagatavoti no augļu sulas, liķieros ar augļu aromātu, kas pagatavoti no augļiem vai augļu daļām, krēmveida liķieros, biezajos, emulsijveida liķieros un viskija liķieros.

## Skatīt arī
* Balzams

## Atsauces
Baknanga

**Baknanga** () ir pilsēta Štutgartes apgabalā, Bādenē-Virtembergā, Vācijā. Atrodas 30 kilometrus uz ziemeļaustrumiem no Štutgartes. Tās iedzīvotāju skaits ir ievērojami pieaudzis, no 7650 iedzīvotājiem 1900. gadā līdz 35 761 iedzīvotājam 2005. gadā.

## Atsauces

## Ārējās saites

*